નાણા રાજય મંત્રી શિવપ્રતાપ શુકલાએ ગૃહમાં ખરડો રજુ કર્યો હતો જેમાં નેગોશીએબલ ઇન્સ્ટ્રુમેન્ટ એકટ ૧૮૮૧માં ફેરફારો કરવાની જોગવાઇ છે. ખરડાના ઉદ્દેશો અને કારણોમાં જણાવાયુ છે કે, ચેક અનાદરના મામલાના અંતિમ સમાધાનમાં લાંબો વિલંબ થાય છે તેને હલ કરવાની દ્રષ્ટિથી ઉકત એકટમાં સંશોધન કરવાનો પ્રસ્તાવ છે. આનો હેતુ ચેક પ્રાપ્ત કરનારને રાહત પ્રદાન કરવી અને બીનજરૂરી વિલંબને હતોત્સાહીત કરવાનો છે. આનાથી સમય અને નાણા બંનેની બચત થશે.